Document ID: 31997D0005

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Δεκεμβρίου 1996 που αναγνωρίζει ότι η Ουγγαρία έχει απαλλαγεί από τα Clavibacter michiganensis (Smith) Davis και al ssp. sepedonicus (Spieckerman και Kotthoff) Davis και al (97/5/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην Κοινότητα (1), όπως τροποποιήθηκε τελευταία από την οδηγία 96/14/ΕΚ της Επιτροπής (2), και ιδίως το παράρτημα ΙΙΙ μέρος Α σημείο 12,
Εκτιμώντας:
ότι, με βάση τις διατάξεις του παραρτήματος ΙΙΙ μέρος Α σημείο 12 της οδηγίας 77/93/ΕΟΚ, οι κόνδυλοι του Solanum tuberosum L., εκτός από τα γεώμηλα σποράς και ορισμένα άλλα γεώμηλα που καθορίζονται στο παράρτημα ΙΙΙ μέρος Α σημεία 10 και 11, καταγωγής ορισμένων ευρωπαϊκών τρίτων χωρών, εκτός από αυτές που έχουν αναγνωρισθεί ως απαλλαγμένες από τα Clavibacter michiganensis (Smith) Davis και al ssp. sepedonicus (Spieckerman και Kotthoff) Davis και al, δεν δύνανται να εισάγονται στα κράτη μέλη 7
ότι, από τις επίσημες πληροφορίες που παρέσχε η Ουγγαρία, φαίνεται ότι ο προαναφερθείς επιβλαβής οργανισμός δεν αναπτύσσεται στη χώρα αυτή και ότι για μεγάλο χρονικό διάστημα εφαρμόστηκαν, όσον αφορά τις εισαγωγές γεωμήλων, αυστηρός έλεγχος και επιθεώρηση μετά την είσοδο των προϊόντων και δοκιμασίες για τον προαναφερόμενο επιβλαβή οργανισμό 7
ότι μπορεί, συνεπώς, να θεωρηθεί ότι δεν υπάρχει κίνδυνος εξάπλωσης του εν λόγω επιβλαβούς οργανισμού 7
ότι η παρούσα απόφαση εκδίδεται με την επιφύλαξη οποιασδήποτε μεταγενέστερης διαπίστωσης, η οποία μπορεί να αποδείξει την παρουσία του εν λόγω επιβλαβούς οργανισμού στη χώρα αυτή 7
ότι η Επιτροπή θα εγγυηθεί ότι η Ουγγαρία θα χορηγεί σε ετήσια βάση όλα τα απαραίτητα για την εκτίμηση της προαναφερθείσας καταστάσεως τεχνικά στοιχεία 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Με την παρούσα απόφαση δηλώνεται ότι η Ουγγαρία αναγνωρίζεται απαλλαγμένη από τα Clavibacter michiganensis (Smith) Davis και al ssp. sepedonicus (Spieckerman και Kotthoff) Davis και al.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 12 Δεκεμβρίου 1996.

Labels: 18
17
6